ACORD CONTRACTUAL

PROIECTARE ŞI EXECUŢIE

***„PODEȚ PE DN 3 KM 47+700, JUDETUL CĂLĂRAȘI“***

Prezentul Acord Contractual se încheie între:

Compania Națională de Administrare a Infrastructurii Rutiere S.A. (C.N.A.I.R. S.A.), persoană juridică română cu sediul în București, B-dul. Dinicu Golescu, Nr. 38, Sector 1, 010873, România, înregistrată la Registrul Comerțului sub nr. J40/552/15.01.2004, Cod Unic de Înregistrare 16054368, atribut fiscal RO, cont bancar cod IBAN RO67 RNCB 0082 0080 9408 0001 deschis la Banca Comercială Română - Sucursala Unirii, prin Direcția Regională de Drumuri și Poduri (D.R.D.P.), cu sediul în Municipiul Constanța, strada Prelungirea Traian, fără număr, județul Constanța, telefon: +40 241 581 147, +40 241 581 540, fax: +40 241 584 371, e-mail: [net@drdpct.ro](mailto:net@drdpct.ro), înregistrată la Oficiul Național al Registrului Comerțului prin Încheierea de Ședință nr. 21716 din data de 07.05.2004, cod fiscal RO16054368, J40/552/15.01.2004, având cont bancar cod IBAN RO54 RNCB 0114 0320 4585 0001, deschis la BCR Constanța, legal reprezentată prin domnul MARIAN ICHIM, (denumită în continuare "Beneficiar/Autoritate Contractantă"), pe de o parte,

şi

, persoana juridică cu sediul în , înregistrată la , sub

nr , , atribuit fiscal , cont bancar nr deschis

la - Sucursala , legal reprezentată prin , (denumită în continuare

"Antreprenor"), de cealaltă parte, (denumite în continuare "Părțile"),

având în vedere că Beneficiarul a convenit, conform Raportului procedurii de atribuire a contractului de

achiziție publică nr , ca Lucrările aferente contractului „***Podeț pe DN 3 km 47+700, judetul Călărași***" (denumite în continuare "Lucrările") să fie proiectate și executate de către Antreprenor și a acceptat oferta Antreprenorului în vederea proiectării, executării și finalizării Lucrărilor și remedierii oricăror eventuale defecțiuni ale Lucrărilor, Părțile convin după cum urmează:

1. În prezentul Acord Contractual, termenii și expresiile vor avea același înțeles ca și în Condițiile Contractuale la care se face referire în continuare.
2. Contractul are un caracter de contract administrativ și include prezentul Acord Contractual împreună cu orice Act Adițional și următoarele anexe:
3. Formularul de Ofertă completat și după caz corectat,
4. Condițiile Speciale,
5. Condițiile Generale pentru Proiectare și Execuție de Lucrări, prevăzute în Anexa nr. 2 din HG nr. 1/2018,
6. Cerințele Beneficiarului,
7. Graficul de Eșalonare a Plăților,
8. Oferta Antreprenorului și orice alte documente care fac parte din Contract:

* Propunerea Financiară a Antreprenorului (după corecțiile aritmetice);
* Propunerea Tehnică a Antreprenorului (inclusiv clarificările din perioada de evaluare a ofertelor);
* Angajamentul ferm al fiecărui terț susținător (dacă este cazul);
* Acordul de Asociere autentificat (în cazul în care Antreprenorul constituie o asociere, un consorțiu sau o altă grupare de două sau mai multe persoane);
* Subcontractul încheiat cu fiecare Subcontractant (dacă este cazul);
* Garanția de Bună Execuție;
* Documentul Unic de Achiziții Europene depus ofertant/ofertant asociat şi, după caz, de subcontractanții și terții susținători declarați în ofertă, inclusiv eventualele revizuiri din perioada de evaluare a ofertelor;
* Documente justificative prezentate în vederea demonstrării îndeplinirii criteriilor de calificare, inclusiv eventuale completări/ clarificări din perioada de evaluare a ofertelor;
* Formulare solicitate prin documentația de atribuire și prezentate în Oferta, inclusiv eventuale completări/ clarificări din perioada de evaluare a ofertelor; alte documente relevante; alte documente transmise pe parcursul procesului de semnare a contractului.

Actele Adiționale au ordinea de prioritate a documentului pe care îl modifică.

Toate clarificările/ completările/ modificările și/sau măsurile de remediere publicate până la depunerea ofertelor, precum și clarificările, completările și modificările realizate în perioada evaluării ofertei fac parte din prezentul Contract și clarifică și/sau completează și/sau modifică documentele la care fac referire. În cazul în care, pe parcursul executării prezentului Contract, se constată că anumite elemente ale Propunerii Tehnice sunt inferioare sau nu corespund cerințelor prevăzute în Cerințele Beneficiarului, prevalează prevederile din Cerințele Beneficiarului.

În cazul oricărei contradicții între documentele enumerate mai sus, se aplică ordinea de precedență enunțată mai sus.

1. Ținând seama de plățile ce urmează a fi efectuate de către Beneficiar către Antreprenor după cum este menționat în continuare, Antreprenorul convine cu Beneficiarul să proiecteze, să execute și să finalizeze Lucrările aferente contractului „Podeț pe DN 3 km 47+700, judetul Călărași“ și să remedieze orice eventuale defecțiuni ale acestor Lucrări în Perioada de Garanție, în conformitate cu prevederile Contractului.
2. Beneficiarul convine cu Antreprenorul să plătească pentru proiectarea, execuția și finalizarea Lucrărilor

și remedierea oricăror eventuale defecțiuni ale Lucrărilor suma de **2.543.003,66 Lei fără TVA**

douămilioanecincisutepatruzecișitreidemiișitreileișișaizecișișasedebani (în litere), reprezentând Prețul Contractului la termenele și conform modalităților stipulate în Contract. La această sumă se va adăuga taxa pe valoare adăugată în conformitate cu prevederile legale în vigoare. Modificarea Prețului Contractului se va realiza în conformitate cu prevederile legale și contractuale.

1. Celelalte date contractuale la care se face referire în Condițiile Contractuale ca fiind prevăzute în Acordul Contractual sunt următoarele:

5.1

|  |  |  |
| --- | --- | --- |
| REFERINŢA | ELEMENT | DATE CONTRACTUALE |
| CLAUZA 1 - Definiții | | |
| b) | Numele și adresa Ofertantului (Antreprenorului) | (se va completa de către Ofertant) |
| c) | Numele,  adresa și  reprezentantul Beneficiarului | Compania Națională de Administrare a Infrastructurii  Rutiere SA, prin Direcția Regională de Drumuri și Poduri (D.R.D.P.), cu sediul în Municipiul Constanța, strada Prelungirea Traian, fără număr, județul Constanța, telefon: +40 241 581 147, +40 241 581 540, fax: +40 241 584 371, e-mail: [net@drdpct.ro](mailto:net@drdpct.ro), reprezentată prin MARIAN ICHIM, în calitate de Director Regional. |
| s) | Durata Contractului | **24** luni din care:   * **6 luni** perioada de proiectare care include și Proiectul pentru Autorizația de construire; * **6 luni** perioada necesară obținerii tuturor avizelor și a Autorizației de construire; * **12 luni** - **perioada de execuție**.   Perioada de garanție a lucrărilor: 120 de luni. |
| ww) | Sector de lucrări | Beneficiarul are posibilitatea să definească sectoare de lucrări în cadrul Proiectului pentru Autorizarea Lucrărilor de Construire în funcție de stadiul achiziției terenurilor necesare obținerii Autorizației / Autorizațiilor de Construire. |
| bbb) | Numele și adresa Supervizorului | (se va completa de către Beneficiar, la momentul semnării contractului) sau  dacă nu, se vor aplica prevederile Sub-clauzei 5.6 din Condițiile Generale |
| CLAUZA 2 - Limba Contractului | | |
| 2.1 | Limba contractului | Limba Română |
| CLAUZA 8 - Furnizarea Documentelor Beneficiarului | | |
| 8.4 | Perioada de studiere a Cerințelor Beneficiarului | 30 zile de la Data de Începere  pentru notificarea Supervizorului cu privire la orice eroare, greșeală sau altă neconcordanță identificată în Cerințele Beneficiarului sau în reperele topografice sau sistemele de referință. |
| CLAUZA 15 - Garanție de Bună Execuție  5 5 | | |
| 15.1 | Valoarea Garanției de Bună Execuție | 10% din Prețul Contractului, LEI fără TVA |
| 15.6 (a) | Valoarea Garanției de Buna Execuție restituita după aprobarea Recepției la Terminarea Lucrărilor | 70% din Valoarea Garanției de Bună Execuție va fi  restituită în termen de 14 zile de la data aprobării de către Beneficiar a Procesului Verbal de Recepție la Terminarea Lucrărilor, dacă Beneficiarul nu a ridicat până la aceea dată pretenții asupra ei, iar riscul pentru vicii ascunse apreciat de Beneficiar este minim;  Restul de 30% din Valoarea Garanției de Bună Execuție va fi restituit la expirarea Perioadei de Garanție a Lucrărilor executate, condiționat de aprobarea Procesului Verbal de Recepție Finală de către Beneficiar, cu excepția sumelor cerute de către Beneficiar până la acea dată și care nu au fost reîntregite de către Antreprenor. |
| CLAUZA 17 - Programul de Execuție | | |
| 17.6 | Suma reținută pentru întârzierea transmiterii Programului de Execuție | 20.000 Lei pentru fiecare zi de întârziere a transmiterii Programului de Execuție sau a Programului de Execuție actualizat/ revizuit/ completat/ corectat, până la acceptarea Programului de Execuție de către Supervizor (devenind astfel Programul de Referință sau noul Program de Referință). |
| CLAUZA 19 - Proiectarea de către Antreprenor | | |
| 19.3 (a) | Termen de elaborare a Proiectului Tehnic de Execuție, inclusiv Documentația tehnică pentru autorizarea executării lucrărilor de construire | 180 zile de la Data de Începere pentru transmiterea Documentației tehnice (Proiectul) pentru autorizarea execuției lucrărilor de construire (PAC/DTAC) la Supervizor.  180 zile de la Data de Începere pentru transmiterea Proiectului Tehnic de Execuție la Supervizor. |
| 19.3 (b) | Termen de obținere a Autorizației de Construire (inclusiv a tuturor avizelor) | 180 zile după aprobarea PAC, în conformitate cu Programul de Proiectare din Cerințele Beneficiarului**.** |
| CLAUZA 36 - Întârzieri | | |
| 36.3 | Valoarea reținută din fiecare Certificat de Plată dacă Antreprenorul nu reușește să atingă la termenul stabilit un punct de referință specificat în Cerințele Beneficiarului | 100% din totalul sumelor aferente punctelor (a) si  (b) din *Sub-clauza 50.1 [Situația de Lucrări].* |
| 36.4 | Valoarea penalităților de întârziere pentru fiecare zi de întârziere | 35.000 Lei pentru fiecare zi de întârziere care se scurge între finalul Duratei de Execuție după cum poate fi prelungită în conformitate cu prevederile *Clauzei 35 [Prelungirea Duratei de Execuție]* și data efectivă de finalizare a lucrărilor menționată în Procesul Verbal de Recepție la Terminarea Lucrărilor aprobat de către Beneficiar.  Suma maximă a penalităților de întârziere va fi de 15% din Prețul Contractului la semnarea Contractului.  Dacă Beneficiarul devine îndreptăţit să perceapă de la Antreprenor suma maximă a penalităţilor de întârziere, (15% din Preţul Contactului la semnarea Contractului) atunci Beneficiarul va fi îndreptăţit şi să rezilieze contractul în conformitate cu prevederile Clauzei 64 [Rezilierea de către Beneficiar]. |
| CLAUZA 46 - Plata în avans | | |
| 46.1 | Efectuarea unei/unor plăți în avans | DA  Avansul se va acorda în procent ce nu poate depăși 15% din Prețul Contractului fără TVA. |
| 46.6 | Tranșe. Valoare, număr, dată. | NU  Nu se aplică |
| 46.7 | Sumele reprezentând plăți în avans pot fi justificate prin lucrări executate până la termenul stabilit în cadrul Contractului | DA  Prezentul contract este finanțat din fonduri europene nerambursabile.  O garanție corespunzătoare va fi prezentată de către Antreprenor pentru fiecare tranșă, în conformitate cu prevederile sub-clauzei 46.3. O singura tranșă în valoare de 15% din Prețul Contractului (la care se adaugă TVA) va putea fi solicitată de către Antreprenor într-o Situație de Lucrări emisă imediat după Data de Începere și va fi plătită de către Beneficiar în conformitate cu prevederile clauzei 50 [Plăți].  Fiecare plată în avans va fi justificată prin deduceri procentuale din Certificatele de Plată, în valoare procentuală de 25% din totalul sumelor aferente punctelor (a), (b) și (c) din sub-clauza 50.1 [Situația de Lucrări], până când plata în avans este justificată integral.  La încheierea fiecărui an bugetar Antreprenorul va transmite Beneficiarului un deviz justificativ al cheltuielilor efectuate, prin care va confirma gradul de utilizare a avansului corespunzător destinației stabilite prin Contract.  Dacă până la finalizarea lucrărilor nu a fost recuperată în integralitate valoarea avansului acordat, Beneficiarul va recupera integral această valoare în primul Certificat de Plată emis după aprobarea Recepției la Terminarea Lucrărilor. |
| CLAUZA 47 - Sume Reținute | | |
| 47.1 | Valoarea procentuală a Sumelor Reținute din fiecare Certificat de Plată până la atingerea limitei Sumelor Reținute | 15% din totalul sumelor aferente punctelor (a) și  (b) din Sub-clauza 50.1 [Situația de Lucrări] |
| Limita Sumelor Reținute | 10% din Prețul Contractului la semnarea Contractului |
| CLAUZA 48 - Ajustarea Preturilor  Sumele ce derivă din aplicarea formulei de ajustare a prețurilor menționată la Sub-clauza 48.5 din Condițiile Generale ale Contractului vor fi plătite potrivit Contractului, fără încheierea unui Act Adițional. | | |
| 48.2 | Aplicarea unei formule de ajustare a prețurilor, atunci când Durata de Execuție la semnarea contractului este mai mică de 365 de zile | NU  Nu este cazul |
| 48.3 | Aplicarea unei formule de ajustare a prețurilor, atunci când Durata de Execuție la semnarea contractului este mai mare de 365 de zile | DA  Sumele plătibile Antreprenorului vor fi ajustate pentru creșterea/ diminuarea indicilor de preț pentru elemente constitutive ale Ofertei, al căror efect se reflectă în creșterea/ diminuarea costurilor pe baza cărora s-a fundamentat Prețul Contractului. |
| Ajustarea Sumelor Provizionate/ Rezervelor de Implementare. | NU  Beneficiarul nu va efectua ajustare la lucrările executate sau serviciile prestate care vor fi suportate din Sumele Provizionate/ Rezervele de Implementare |
| 48.4 | Tabelul datelor de ajustare | NU |
| 48.5 | Tabelul datelor de ajustare alternativ | DA  Se va folosi un singur indice de cost, și formula aplicabilă va fi:  An = av + (1-av)\*In/Io  unde:  - An = coeficientul de ajustare care urmează a fi aplicat valorii lucrărilor realizate în luna „n" în conformitate cu prevederile Sub-Clauzei 48.5  - av = 0.15 - valoare fixă  - In = indicele de cost în construcții - total, publicat de Institutul Național de Statistică în Buletinul Statistic de Prețuri, la tabelul 15, aplicabil la data cu 60 zile înainte de ultima zi a lunii "n".  - Io = indicele de cost în construcții - total, aplicabil la Data de Referință. |
| CLAUZA 49 - Graficul de Eșalonare a Plăților și Sume Provizionate | | |
| 49.3 | Suma pentru cheltuieli indirecte și profit. | 5% din sumele real plătite (sau care trebuie plătite) de către Antreprenor. |
| CLAUZA 50 - Plăti | | |
| 50.2 | Lista Echipamentelor și Materialelor la plată după ce au fost aduse pe Șantier sau în alt loc aprobat de Supervizor, dar încă neîncorporate în Lucrările Permanente | **NU** |
| 50.3 | Valori pentru obligații neîndeplinite sau nerespectate de către Antreprenor. | 1. Nemobilizarea utilajelor/ echipamentelor conform prevederilor Cerințelor Beneficiarului  Penalități de întârziere - 5.000 Lei/zi de întârziere începând cu a 6-a zi de la data transmiterii Ordinului de mobilizare până la data mobilizării numărului și categoriilor de Utilaje ale Antreprenorului menționate în Ordinul de Mobilizare.    2. Nemobilizarea personalului conform prevederilor Cerințelor Beneficiarului  Penalități de întârziere - 3.000 Lei/zi de întârziere începând cu a 6-a zi de la data transmiterii Ordinului de Mobilizare până la data mobilizării numărului și categoriilor de Personal menționate în Ordinul de Mobilizare.  3. Nerespectarea prevederilor Sub-clauzei 27.2  Penalitate - 30.000 Lei/zi începând cu a 3-a zi de la data la care Supervizorul a transmis notificarea  solicitând luarea de măsuri de asigurare a curățeniei pe Șantier și până la data la care respectivele obligații sunt îndeplinite de către Antreprenor.  4. Nerespectarea prevederilor Sub-clauzei 27.3 Penalitate - 50.000 Lei/zi începând cu a 3-a zi de la data la care Supervizorul a transmis notificarea  solicitând luarea de măsuri de asigurare a curățeniei pe Șantier și până la data la care respectivele obligații sunt îndeplinite de către Antreprenor. |
|  |  | 5. Înlocuirea Personalului cheie al Antreprenorului, cu respectarea prevederilor Sub-clauzelor 14.3 și 14.4 din Condițiile Generale de Contract  Penalitate pentru fiecare persoană înlocuită - 50.000 Lei/eveniment și, suplimentar, dacă este cazul, 1.000 Lei/zi de întârziere începând cu a 31- a zi de la data la care este necesară înlocuirea oricăruia dintre membrii personalului cheie și până la data transmiterii către Beneficiar a unui nou personal cheie propus de Antreprenor care să îndeplinească criteriile de calificare prevăzute în cadrul Documentației de atribuire (dacă este cazul) sau care să obțină cel puțin același punctaj ca personalul propus în ofertă (dacă este cazul).  6. Nereîntregirea valorii Garanției de Bună Execuție în situația executării parțiale sau totale a acesteia de către Beneficiar pe parcursul derulării contractului  Penalitate - 0,05% pe zi de întârziere din valoarea Garanției de Bună Execuție pentru fiecare zi de întârziere după expirarea termenului prevăzut şi până la data reîntregirii acesteia.  7. Nemodificarea valorii Garanției de Bună Execuție în corelație cu noul Preț al Contractului/ Nemodificarea Garanției de Bună Execuție urmare modificării denumirii Antreprenorului/ Neconstituirea noii Garanții de Bună Execuție în condițiile în care Instituția emitentă pierde autorizarea de a emite asemenea garanții sau Instituția emitentă nu își mai poate respecta angajamentele/ Neprelungirea Garanției de Bună Execuție ca urmare a prelungirii Duratei de Execuție conform Clauzei 35 din Condițiile Generale de Contract  Penalitate - 0,05% pe zi de întârziere din valoarea Garanției de Bună Execuție pentru fiecare zi de întârziere după expirarea termenelor prevăzute la articolul 5.2 din prezentul Acord Contractual și până la data îndeplinirii obligațiilor.  8. Netransmiterea Propunerii de prețuri unitare pentru fiecare cantitate din Proiectul Tehnic de Execuție precum și nedefalcarea acestor prețuri unitare conform Sub-clauzei 18.1  Penalitate - 10.000 Lei/zi de întârziere începând cu a 31-a zi de la data aprobării Proiectului Tehnic de Execuție și până la transmiterea propunerii de prețuri unitare și a defalcării acestora. |
| CLAUZA 61 - Perioada de Garanție | | |
| 61.7 | Durata Perioadei de Garanție | 120 luni  Perioada de Garanție a Lucrărilor începe de la momentul aprobării de către Beneficiar a Procesului Verbal de Recepție la Terminarea Lucrărilor. |
| CLAUZA 70 - Dispute și Arbitraj | | |
| 70.4 | Numărul de arbitri | 3 |
| 70.5 | Instituția de Arbitraj | Curtea de Arbitraj Comercial Internațional de pe lângă Camera de Comerț și Industrie a României |
| 70.5 | Locul în care se va desfășura arbitrajul | București |
| 70.5 | Limba în care se va conduce arbitrajul | Limba Română |
| CLAUZA 71 - Legea | | |
| 71.1 | Legea care Guvernează Contractul | Legea Română |

5.2. În conformitate cu prevederile art. 39 alin. (1) și alin. (3) din HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/ acordului-cadru din Legea nr. 98/2016 privind achizițiile publice, cu modificările și completările ulterioare, Antreprenorul va constitui Garanția de Bună Execuție în scopul asigurării Beneficiarului/ Autorității Contractante de îndeplinirea cantitativă, calitativă și în perioada convenită a Contractului, și va furniza Beneficiarului/Autorității Contractante Garanția de Bună Execuție în original, în termen de 5 zile lucrătoare de la data semnării Contractului și va trimite o copie a acesteia și Supervizorului. Antreprenorul va constitui (pe cheltuiala sa și fără a solicita Beneficiarului/Autorității Contractante costurile aferente constituirii și menținerii acesteia) o Garanție de Bună Execuție pentru executarea corespunzătoare a Contractului, în valoarea și moneda stipulate la Articolul 5.1 - Clauza 15 - Sub-clauza 15.1 "Valoarea garanției de bună execuție" din prezentul Acord Contractual, precum și în forma integrală inclusă în Documentația de Atribuire, fără completări și/sau modificări.

Garanția astfel constituită este destinată acoperirii eventualelor prejudicii suferite de Beneficiar/Autoritatea Contractantă în executarea contractului, rezultate din neîndeplinirea, îndeplinirea cu întârziere sau îndeplinirea necorespunzătoare a obligațiilor contractuale.

În situația în care Antreprenorul este o asociere, un consorțiu sau un grup de operatori economici, Garanția de Bună Execuție va fi emisă în numele asocierii sau al consorțiului.

Garanția de Bună Execuție se constituie prin virament bancar sau printr-un instrument de garantare emis de o instituție de credit din România sau din alt stat sau de o societate de asigurări, în condițiile legii, în favoarea Beneficiarului/ Autorității Contractante, și devine anexă la contract. Garanția de Bună Execuție trebuie sa fie irevocabilă.

Instrumentul de garantare trebuie să prevadă că plata garanției se va executa la prima cerere a Beneficiarului/Autorității Contractante, pe baza declarației Beneficiarului/Autorității Contractante cu privire la culpa Antreprenorului.

Garanția de Bună Execuție emisa de o societate de asigurări trebuie să nu fie condiționată de emiterea unei polițe de asigurare care să fie opozabilă Beneficiarului/Autorității Contractante prin alte documente, respectiv Condiții Generale de Asigurare, Condiții Speciale de Asigurare, Clauza/Clauze de garantare etc. În situația în care Garanția de Bună Execuție este emisă de către o societate de asigurări, aceasta trebuie prezentată Beneficiarului/Autorității Contractante însoțită de o adresă din partea Societății de Asigurări prin care aceasta confirmă faptul că Garanția de Buna Execuție este valabilă și în vigoare indiferent de prevederile unei polițe de asigurare și că angajamentul societății de asigurare față de Beneficiar/Autoritatea Contractanta va fi exclusiv în baza Garanției de Bună Execuție emise.

Nerespectarea acestor condiții va pune Beneficiarul/Autoritatea Contractanta în situația de a nu accepta Garanția de Bună Execuție emisă de către o societate de asigurare și, totodată, Beneficiarul/Autoritatea Contractanta poate rezilia Contractul și executa Garanția de Participare.

Antreprenorul se va asigura că Garanția de Bună Execuție este valabilă și în vigoare, până la aprobarea Recepției Finale de către Beneficiar/Autoritatea Contractanta si primirii unei copii a Procesului Verbal de Recepție Finala.

Dacă termenii Garanției de Bună Execuție specifică data de expirare a acesteia, iar Antreprenorul nu este îndreptățit să obțină aprobarea Recepției Finale cu 30 de zile înainte de data de expirare a Garanției, Antreprenorul va prelungi valabilitatea Garanției de Bună Execuție până când Lucrările vor fi terminate și toate defecțiunile remediate.

Pe durata derulării Contractului, dacă instituția de credit/ societatea de asigurări emitentă a Garanției de Bună Execuție pierde autorizarea să emită asemenea garanții, se va considera că Garanția de Bună Execuție își pierde valabilitatea și Antreprenorul va avea obligația de a constitui o nouă Garanție de Bună Execuție (pe cheltuiala sa și fără a solicita Beneficiarului/Autorității Contractante costurile aferente constituirii și menținerii acesteia) în conformitate cu prevederile prezentului articol. Antreprenorul va prezenta Beneficiarului/Autorității Contractante această nouă Garanție de Bună Execuție în termen de maxim 30 zile lucrătoare, de la data notificării acestuia de către Beneficiar/Autoritatea Contractanta, si/sau de la data notificării evenimentului anterior enunțat de către Garant către Antreprenor. In cazul in care Antreprenorul nu prezinta noua garanție de buna execuție, in termenul menționat anterior, in forma, cuantumul si conform prezentelor prevederi contractuale, Beneficiarul/Autoritatea Contractanta este îndreptățit/îndreptățită să rezilieze Contractul fără îndeplinirea niciunei formalități, nefiind necesară nicio notificare, înștiințare sau altă măsura în vederea înștiințării rezilierii Contractului pentru motivul menționat anterior, nefiind necesară, de asemenea, nici o încuviințare sau intervenție în fața vreunei instanțe judecătorești, arbitrale sau de altă natură.

Pe durata derulării Contractului, dacă instituția de credit / societatea de asigurări care a emis Garanția de Bună Execuție nu își poate respecta angajamentele, Garanția de Bună Execuție nu va mai fi validă. Beneficiarul/Autoritatea Contractanta va notifica Antreprenorul pentru a elibera o nouă Garanție de Buna Execuție (pe cheltuiala sa și fără a solicita Beneficiarului/Autorității Contractante costurile aferente constituirii și menținerii acesteia) conform acelorași termeni ca cei ai anterioarei garanții. In cazul în care Antreprenorul nu transmite o nouă Garanție de Bună Execuție în termen de 30 de zile de la data notificării, Beneficiarul/Autoritatea Contractanta poate rezilia Contractul potrivit prevederilor Clauzei 64 [Rezilierea de către Beneficiar].

Beneficiarul/Autoritatea Contractanta are dreptul de a emite pretenții asupra Garanției de Bună Execuție, oricând pe parcursul derulării Contractului, în limita prejudiciului creat Beneficiarului/Autorității Contractante, și care va fi apreciat de către acesta, în cazul în care Antreprenorul nu își îndeplinește, îndeplinește cu întârziere sau nu îndeplinește corespunzător din culpa sa oricare din obligațiile asumate prin Contract.

Beneficiarul/Autoritatea Contractanta are obligația de a emite pretenții asupra Garanției de Bună Execuție, oricând pe parcursul derulării Contractului, în limita prejudiciului creat Beneficiarului/Autorității Contractante, și care va fi apreciat de către acesta, în oricare dintre cazurile de mai jos: (a) Daca in termenii Garanției de Bună Execuție se specifică data de expirare a acesteia iar Antreprenorul nu este îndreptățit să obțină aprobarea Recepției Finale cu 30 de zile înainte de data de expirare a Garanției, Beneficiarul/Autoritatea Contractanta poate cere întreaga valoare a Garanției de Bună Execuție in situația in care Antreprenorul nu prelungește valabilitatea Garanției de Bună Execuție până când Lucrările vor fi terminate și toate defecțiunile remediate.

1. Antreprenorul nu plătește integral Beneficiarului/Autorității Contractante, în termen de 30 de zile, o sumă datorată, convenită de către Antreprenor sau Decisă de către Supervizor potrivit prevederilor Sub-clauzei 69c [Decizia Supervizorului];
2. Antreprenorul nu reușește să remedieze o nerespectare a obligațiilor sale în termen de 30 de zile de la primirea notificării Beneficiarului/Autorității Contractante privind nerespectarea obligației respective;
3. Beneficiarul/Autoritatea Contractanta reziliază Contractul potrivit prevederilor Clauzei 64 [Rezilierea de către Beneficiar], situație in care Beneficiarul/Autoritatea Contractanta poate revendica întreaga valoare a Garanției de Buna Execuție.

Anterior emiterii unei pretenții asupra Garanției de Bună Execuție, Beneficiarul/Autoritatea Contractanta are obligația de a notifica pretenția atât Antreprenorului, cât și emitentului instrumentului de garantare, precizând obligațiile care nu au fost respectate, precum și modul de calcul al prejudiciului. De fiecare dată când Garanția de Bună Execuție este executată parțial sau total, cu excepția situațiilor in care Beneficiarul/Autoritatea Contractanta reziliază Contractul potrivit prevederilor Clauzei 64 [Rezilierea de către Beneficiar] sau Antreprenorul nu reușește să prelungească valabilitatea Garanției de Bună Execuție, Antreprenorul are obligația de a reîntregi valoarea Garanției de Bună Execuție în cauză, raportat la restul rămas de executat, în termen de 15 zile de la data notificării emise de către Beneficiar/Autoritatea Contractanta.

Beneficiarul/Autoritatea Contractanta va despăgubi Antreprenorul pentru orice daune, pierderi și cheltuieli (inclusiv taxe legale și cheltuieli) care rezultă din orice cerere privind executarea Garanției de Bună Execuție, în condițiile în care Beneficiarul/Autoritatea Contractanta nu era îndreptățit la cerere. De fiecare data când pe parcursul derulării Contractului Prețul Contractului este modificat, Antreprenorul are obligația de a modifica valoarea Garanției de Bună Execuție în corelație cu noul Preț al Contactului, în termen de 15 zile de la modificare.

În situația în care Părțile convin prelungirea duratei contractului, pentru orice motiv (inclusiv forța majoră), Antreprenorul are obligația de a prelungi valabilitatea Garanției de Bună Execuție în maxim 5 zile lucrătoare de la solicitarea Beneficiarului/Autorității Contractante.

În cazul în care Antreprenorul nu prelungește valabilitatea Garanției de Bună Execuție, Beneficiarul/Autoritatea Contractantă are dreptul:

* să rezilieze Contractul, fără îndeplinirea niciunei formalități, nefiind necesară nicio modificare, înștiințare sau altă măsură în vederea înștiințării rezilierii Contractului pentru motivul menționat anterior, nefiind necesară, de asemenea, nicio încuviințare sau intervenție în fața vreunei instanțe judecătorești, arbitrale sau de altă natură;
* să execute integral valoarea Garanției de Bună Execuție.

Beneficiarul/Autoritatea Contractanta va elibera/restitui Antreprenorului Garanția de Bună Execuție după cum urmează:

1. 70% din valoarea Garanției de Bună Execuție în termen de 14 zile de la data aprobării de către Beneficiar/Autoritatea Contractanta a Procesului-Verbal de Recepție la Terminarea Lucrărilor, dacă Beneficiarul/Autoritatea Contractanta nu a formulat până la acea dată pretenții asupra Garanției de Bună Execuție, iar riscul pentru vicii ascunse apreciat de Beneficiar/Autoritatea Contractanta este minim;
2. Restul de 30% din valoarea Garanției de Bună Execuție la aprobarea de către Beneficiar/Autoritatea Contractanta a Procesului-Verbal de Recepție Finală, cu excepția sumelor cerute de către Beneficiar/Autoritatea Contractanta până la acea dată și care nu au fost reîntregite de către Antreprenor.

In condițiile in care Contractul permite, Procesele-verbale de recepție la terminarea lucrărilor și, respectiv, de recepție finală pot fi întocmite și pentru părți/obiecte din/de lucrare, dacă acestea sunt distincte din punct de vedere fizic și funcțional, proporțional cu valoarea lucrărilor recepționate.

În cazul în care, pe parcursul perioadei de implementare a Contractului, Antreprenorul își modifică denumirea, acesta are obligația de a prezenta în maxim 15 zile de la semnarea Actului Adițional în care este consemnată modificarea denumirii Antreprenorului, amendamentele aferente tuturor garanțiilor din Contract. În cazul în care Antreprenorul nu-și îndeplinește aceasta obligație, Beneficiarul/Autoritatea Contractanta are dreptul, fără nicio notificare prealabilă sau demers suplimentar, de a executa garanțiile în cauză, garanții pentru care Antreprenorul nu a prezentat amendamentele necesare și totodată, de a rezilia Contractul fără necesitatea notificării prealabile a Antreprenorului.

In situația in care Antreprenorul nu amendează Garanția de Buna Execuție, in interiorul termenelor prevăzute in prezentul articol, Beneficiarul/Autoritatea Contractanta este îndreptățit/îndreptățită sa aplice penalitățile stipulate la Articolul 5.1 și Sub-clauza 50.3 [Valori pentru obligații neîndeplinite sau nerespectate de către Antreprenor] din prezentul Acord Contractual si/sau sa rezilieze contractul si/sau sa execute integral Garanția de Buna Execuție.

Prezentul articol se aplica in baza prevederilor art. 4 din Hotărârea nr. 1/2018 pentru aprobarea condițiilor generale si specifice pentru anumite categorii de contracte de achiziție aferente obiectivelor de investiții finanțate din fonduri publice care reglementează caracterul prioritar al legislației in vigoare privind achizițiile publice asupra Condițiilor Contractuale.

5.3. În conformitate cu prevederile Legii nr. 76/2014 privind modificarea și completarea Ordonanței de Urgență a Guvernului nr. 84/2003 pentru înființarea Companiei Naționale de Autostrăzi și Drumuri Naționale din România S.A. prin reorganizarea Regiei Autonome "Administrația Națională a Drumurilor din România" modificata si completata prin Ordonanța de Urgenta nr. 55/2016, Beneficiarul și Antreprenorul vor respecta și vor aplica, în mod corespunzător, următoarele prevederi contractuale:

1. Contractul de achiziție publică având ca obiect „***Podeț pe DN 3 km 47+700, judetul Călărași***" încheiat între C.N.A.I.R. S.A. și Antreprenorul general al lucrării, trebuie să includă datele de identificare ale furnizorilor implicați, precum și valoarea prestațiilor fiecăruia dintre aceștia;
2. În situația modificării informațiilor prevăzute la lit. (a), ulterior momentului semnării contractului de achiziție publică prevăzut la lit. (a), Antreprenorul general are obligația să comunice de îndată C.N.A.I.R. S.A. acest lucru, precum și toate informațiile prevăzute la lit. (a), în vederea încheierii în acest sens a unui Act Adițional la contractul de achiziție publică, în termen de 30 de zile de la modificarea informațiilor;
3. Neîndeplinirea de către Antreprenorul general a obligației de comunicare prevăzute la lit. (b), precum și refuzul încheierii de către Antreprenorul general a Actului Adițional corespunzător, în condițiile lit. (a) și (b), se sancționează cu plata unor penalități în cuantum egal cu contravaloarea sumelor de plată cuvenite subcontractantului sau furnizorului de materiale. Penalitățile respective au regimul juridic al daunelor-interese;
4. La încheierea contractului de achiziție publică „***Podeț pe DN 3 km 47+700, judetul Călărași***", precum și la încheierea Actelor Adiționale la acesta, în conformitate cu prevederile lit. (b), Antreprenorul general va constitui, în favoarea subantreprenorilor/ subcontractanților sau a furnizorilor de materiale de construcții prevăzuți la lit. (a) și a oricăror alți subantreprenori/ subcontractanți ai Antreprenorului general un drept de ipotecă mobiliară asupra oricăror sume bănești datorate de către C.N.A.I.R. S.A. Antreprenorului general în baza contractului de achiziție publică, în scopul garantării plății de către Antreprenorul general a oricăror obligații de plată față de subantreprenori/ subcontractanți, reprezentând contravaloarea prestațiilor acestora necesare pentru executarea sau în legătură cu obiectul contractului de achiziție publică;
5. În vederea înregistrării ipotecii mobiliare la Arhiva Electronică de Garanții Reale Mobiliare, orice terț beneficiar al contractului de achiziție publică, prevăzut la lit. (d), în calitate de persoană interesată, are dreptul să solicite C.N.A.I.R. S.A. eliberarea, în termen de 3 zile de la solicitare, a unei copii certificate a contractului de achiziție publică și a actelor adiționale relevante;
6. Clauzele contractului de achiziție publică prin care se constituie ipoteca mobiliară, în condițiile prevăzute la lit. (d), reprezintă, pentru terțul beneficiar, contract de ipotecă, în sensul prevederilor Legii nr. 287/2009 privind Codul civil, republicată, cu modificările ulterioare, și sunt titlu executoriu în ceea ce privește obligația de plată a sumelor datorate respectivului terț beneficiar pentru prestațiile asumate de către acesta, prin orice act, necesare pentru executarea sau în legătură cu obiectul contractului de achiziție publică în cauză;

g) Antreprenorul general are obligația de a efectua plățile către furnizori/ subantreprenori în mod nediscriminatoriu, pe măsura încasării sumelor de bani cuvenite în baza contractului de achiziție publică, proporțional cu gradul de furnizare/ prestare/ execuție corespunzător fiecărui furnizor/subantreprenor care a contribuit la execuția lucrărilor ce formează obiectul contractului de achiziție publică încheiat cu C.N.A.I.R. S.A.

In cadrul textului de mai sus, prin Antreprenor General se înțelege Antreprenor.

Prezentul articol se aplica in baza prevederilor art. 4 din Hotărârea nr. 1/2018 pentru aprobarea condițiilor generale si specifice pentru anumite categorii de contracte de achiziție aferente obiectivelor de investiții finanțate din fonduri publice care reglementează caracterul prioritar al legislației in vigoare incidente asupra Condițiilor Contractuale.

5.4. (1) În conformitate cu prevederile art. 221-din Legea nr. 98/2016 privind achizițiile publice, cu modificările si completările ulterioare, cu mecanismele contractuale, cu respectarea Clauzei 37 [Modificări] din Condițiile Generale ale Contractului de proiectare si execuție, clauzele de revizuire/ modificările contractuale se refera la următoarele categorii de modificări care nu afectează caracterul general al prezentului contract si care pot interveni in perioada de derulare a contractului, modificări pentru care nu este necesara organizarea unei noi proceduri de atribuire:

1. Atunci când Antreprenorul este înlocuit de un nou Antreprenor si numai in situația in care drepturile și obligațiile Antreprenorului inițial rezultate din contractul de achiziție publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achiziție sau insolventa, de către un alt operator economic care îndeplinește criteriile de calificare și selecție stabilite inițial, cu condiția ca această modificare să nu presupună alte modificări substanțiale ale contractului de achiziție publică și să nu se realizeze cu scopul de a eluda aplicarea procedurilor de atribuire prevăzute de Legea nr. 98/2016 privind achizițiile publice, cu modificările si completările ulterioare;
2. Schimbarea denumirii si/sau a formei societății, schimbări care nu atrag crearea unei persoane juridice noi;
3. Modificări care rezulta din adaptarea Proiectului Tehnic de Execuție la realitatea din teren, inclusiv schimbări de soluții tehnice punctuale;
4. Modificări generate de modificări ale terenului, rețelei hidrografice supraterane si subterane necunoscute la data elaborării Proiectului Tehnic de Execuție;
5. Modificări care rezulta din modificări/adaptări ale cotelor, pozițiilor și/ sau dimensiunilor unor lucrări ca urmare a situației din teren;
6. Modificări generate de cerințe ale autorităților de mediu;
7. Modificări generate de includerea de noi subcontractanți si/sau înlocuirea subcontractanților inițiali, care se vor realiza conform clauzei corespunzătoare din Condițiile Generale ale Contractului;
8. Modificări generate de schimbarea personalului cheie/alt personal, care se vor realiza conform clauzei corespunzătoare din Condițiile Generale ale Contractului;
9. Modificări ale culoarului/coridorului de expropriere care conduc la necesitatea realizării de lucrări suplimentare si/sau la renunțarea realizării unor lucrări existente in Contract;
10. Modificări generate de acorduri, convenții, înțelegeri ale statului/autorităților locale cu alte state;
11. Modificări legislative sau de norme tehnice/ stasuri/ normative/ standarde, care se vor realiza conform clauzei corespunzătoare din Condițiile Generale ale Contractului;
12. Prelungirea Duratei de Execuție in baza mecanismului contractual prevăzut la Clauza 35 [Prelungirea Duratei de Execuție] din Condițiile Generale fără a se aduce atingere dreptului Beneficiarului de a aplica Antreprenorului penalitățile si/sau sancțiunile prevăzute in contract.
13. Modificări care rezulta din implementarea solicitărilor provenite de la diverse instituții/autorități/entități care au atribuții in legătură cu obiectivul de investiție (de exemplu: Ministere, JASPERS, Autorități/Instituții centrale si/sau locale, Verificatori atestați, organisme de control, etc.).

(2) Modificările prevăzute la alin. (1) de mai sus se realizează in conformitate atât cu prevederile Legii nr. 98/2016 si ale H.G. nr.395/2016, cat si cu prevederile contractuale, numai in condițiile in care acestea nu reprezintă modificări substanțiale in sensul prevederilor art. 221 alin. (7) si alin. (71) din Legea nr. 98/2016, cu modificările si completările ulterioare.

5.5. (1) Modificarea Contractului realizata atât conform Clauzei 37 [Modificări] din Condițiile Generale cat  
si altor clauze din Condițiile Contractuale sau Acordul Contractual, nu trebuie sa conducă in niciun caz la  
alterarea rezultatului procedurii de atribuire, prin anularea sau diminuarea avantajului competitiv pe baza  
căruia Antreprenorul a fost declarat câștigător in urma finalizării procedurii de atribuire.

1. Contractul poate fi modificat, fără organizarea unei noi proceduri de atribuire, atunci când sunt îndeplinite în mod cumulativ condițiile prevederilor art. 221 alin. (1) lit. F) din Legea nr. 98/2016, cu modificările si completările ulterioare. In situația prevăzută la art. 221 alin. (1) lit. F) din Legea nr. 98/2016, cu modificările si completările ulterioare, in cazul in care se efectuează mai multe modificări succesive, valoarea modificărilor se va determina pe baza valorii nete cumulate a modificărilor succesive.
2. Ori de cate ori se va modifica denumirea Antreprenorului si/sau a Beneficiarului, Antreprenorul are obligația de a prezenta amendamente aferente tuturor garanțiilor si asigurărilor in maxim 15 zile de la semnarea Actului Adițional în care este consemnată modificarea denumirii Antreprenorului și/sau Beneficiarului, amendamente care vor conține noua denumire a Antreprenorului si/sau a Beneficiarului. In situația neîndeplinirii acestor obligații in termenul menționat, Beneficiarul are dreptul, fără îndeplinirea niciunei formalități, nefiind necesara nicio notificare, înștiințare sau orice alta măsură, de a executa garanțiile in cauza si de a rezilia contractul, nefiind necesara de asemenea nicio încuviințare sau intervenție in fata vreunei instanțe judecătorești, arbitrale sau de alta natura.
3. Modificările substanțiale așa cum sunt acestea definite la art. 221 alin (7) si alin. (71) din Legea nr. 98/2016, cu modificările si completările ulterioare, se realizează prin organizarea unei noi proceduri de atribuire, in conformitate cu dispozițiile Legii nr. 98/2016, cu modificările si completările ulterioare. In situația nerespectării acestor prevederi, Beneficiarul are dreptul de a denunța unilateral contractul de achiziție publica inițial.
4. Clauzele de revizuire/modificările contractuale nu vor aduce atingere dreptului Beneficiarului de a aplica Antreprenorului penalitățile si/sau sancțiunile prevăzute in Contract.

5.6. **(1)** Sub-clauza 50.4 [Plata], Sub-clauza 51.3 [Plata finala], Clauza 52 [Plăți directe către  
Subcontractanți], Clauza 53 [Plăți întârziate], Clauza 54 [Plăți către terți] din Condițiile Generale se vor  
aplica potrivit prevederilor contractuale în măsura în care acestea sunt conforme cu prevederile Legii nr.  
72/2013 privind măsurile pentru combaterea întârzierii în executarea obligațiilor de plată a unor sume de  
bani rezultând din contractele încheiate între profesioniști și între aceștia și Beneficiar cu modificări și  
completări ulterioare. În situația în care există vreo contradicție între prevederile Condițiilor Contractuale și  
Legea nr. 72/2013 cu modificări și completări ulterioare, vor prevala dispozițiile legale incidente.

1. Beneficiarul va plăti Antreprenorului valoarea specificată în fiecare factură corespunzătoare fiecărui Certificat de Plată și Certificatului Final de Plată, în termen de 60 de zile de la data primirii facturii dacă Certificatul de Plată aferent facturii respective a fost deja aprobat, sau în termen de 60 de zile de la data aprobării Certificatelor de Plată/Certificatului Final de Plată de către Beneficiar, în situația în care factura este emisă anterior aprobării Certificatelor. In conformitate cu Legea nr. 72/2013, pentru prezentul contract de proiectare si execuție lucrări, termenul contractual de plată este prevăzut la 60 de zile, având în vedere complexitatea și volumul mare al documentelor de verificat și aprobat înainte de realizarea plăților, precum și accesul la fondurile necesare efectuării plăților, fiind vorba despre un proiect de infrastructură rutieră de interes major.
2. Părțile cunosc și garantează, în virtutea prevederilor Legii nr. 72/2013 cu modificări și completări ulterioare și O.G. nr. 13/2011 cu modificări și completări ulterioare, că relațiile contractuale dintre părți se desfășoară pe principii de bună credință și cu respectarea acestor dispoziții legale, înțelegând că nicio clauză a contractului nu este abuzivă prin prisma dispozițiilor legale enunțate luând in considerare prevederile art. 15 alin. (1) din Legea nr. 72/2013 cu modificări si completări ulterioare.
3. In situația in care Antreprenorul întâmpină dificultăți pe parcursul derulării contractului sau este in imposibilitatea derulării contractului si este necesara aplicarea prevederilor Articolului 5.7 din prezentul Acord Contractual, atunci Beneficiarul va efectua plata pentru obligațiile ramase de executat direct către terțul susținător , doar in măsura in care aceste obligații nu vor fi îndeplinite de către Subantreprenor(i)/ Subcontractant(i) in virtutea contractului/lor de subcontractare.
4. In situația in care Antreprenorul întâmpină dificultăți pe parcursul derulării contractului sau este in imposibilitatea derulării contractului si este necesara aplicarea prevederilor Articolului 5.7 din prezentul Acord Contractual, iar obligațiile ramase de executat vor fi îndeplinite de către Subantreprenor(i)/ Subcontractant(i) in virtutea contractului/lor de subcontractare, se va face aplicarea prezentelor prevederi însă, Beneficiarul va efectua plata pentru obligațiile ramase de executat direct către Subantreprenor(i)/ Subcontractant(i) in conformitate cu prevederile Clauzei 52 [Plăți directe către Subcontractanți] din Condițiile Generale.
5. In situația in care organele de control abilitate constata ca au fost plătite Antreprenorului sume declarate necuvenite si/sau nelegale, Beneficiarul comunica Supervizorului acest fapt. Supervizorul are obligația de a exclude din cadrul Certificatului Final de Plată sumele datorate Beneficiarului de către Antreprenor luându-se în considerare toate sumele plătite anterior de către Beneficiar și toate sumele la care Beneficiarul este îndreptățit.

Prezentul articol [5.6 alin (1) – alin (6)] se aplica in baza prevederilor art. 4 din Hotărârea nr. 1/2018 pentru aprobarea condițiilor generale si specifice pentru anumite categorii de contracte de achiziție aferente obiectivelor de investiții finanțate din fonduri publice care reglementează caracterul prioritar al legislației in vigoare incidente asupra Condițiilor Contractuale.

**(7)** Orice modificare a adresei, a contului bancar și a băncii în care se efectuează plățile va fi notificată de  
părți prin transmiterea în scris prin scrisoare recomandată, fax, cu confirmare de primire, sau transmitere  
directă și vor fi considerate efectuate la data confirmării primirii lor de către Părți.

5.7. In conformitate cu prevederile Legii nr. 98/2016, cu modificările si completările ulterioare, si in baza prevederilor art. 4 din Hotărârea nr. 1/2018 care reglementează caracterul prioritar al legislației in vigoare privind achizițiile publice asupra Condițiilor Contractuale, luând in considerare oferta depusa de Antreprenor, părțile convin ca vor respecta următoarele prevederi contractuale privind susținerea acordata de către terți:

(1) In cazul in care Antreprenorul întâmpină dificultăți sau este in imposibilitatea derulării contractului,

pentru partea de contract pentru care a primit susținere din partea terțului susținător..................................... ,

Antreprenorul are obligația de a notifica Beneficiarul in scris, in termen de 15 zile de la data la care constata acest fapt.

1. In cazul in care Antreprenorul nu notifica Beneficiarul cu privire la faptul ca întâmpină dificultăți sau se afla in imposibilitatea derulării contractului, Beneficiarul are dreptul de a stabili daca Antreprenorul întâmpină dificultăți sau se afla in imposibilitatea derulării contractului pentru partea de contract pentru care a primit susținere din partea terțului.
2. Beneficiarul are dreptul de a notifica terțul susținător cu privire la faptul ca Antreprenorul întâmpină dificultăți sau este in imposibilitatea derulării contractului cu privire la partea de contract pentru care a primit susținere din partea terțului susținător , si ca terțul este chemat sa pună la dispoziție resursele invocate ca element de susținere a Antreprenorului prin Angajamentul ferm in vederea realizării părții din contract pentru care a fost acordata susținerea, sau, după caz, sa duca la îndeplinire contractul sau acea parte a contractului ce face obiectul Angajamentului ferm de susținere.

(4) In cazul in care Antreprenorul întâmpină dificultăți sau este in imposibilitatea derulării contractului,  
terțul susținător se obliga sa pună la dispoziția Antreprenorului resursele invocate ca element de susținere  
prin Angajamentul ferm in vederea realizării părții din contract pentru care a fost acordata susținerea sau,  
după caz, sa asigure îndeplinirea completa si reglementara a obligațiilor contractuale prin implicarea sa  
directa pentru acea parte a Contractului pentru care Antreprenorul a primit susținere din partea terțului  
susținător. In acest sens, Beneficiarul, terțul susținător si/sau Antreprenorul, pot  
încheia un Act Adițional la Contract sau o înțelegere scrisa prin care acestea convin, fără a fi limitative, următoarele:

- terțul susținător va duce la îndeplinire contractul sau acea parte a contractului ce

face obiectul Angajamentului ferm de susținere si

- prevederile contractului încheiat intre Antreprenor si Beneficiar vor deveni aplicabile terțului susținător.

1. Terțul susținător are obligația de a se mobiliza in termen de 20 de zile de la data semnării Actului Adițional la Contract sau al înțelegerii scrise in forma autentica si de a prelua si a duce la îndeplinire contractul sau acea parte a contractului ce face obiectul Angajamentului ferm de susținere. Astfel, prevederile Articolului 5.2 din prezentul Acord Contractual si ale Sub-clauzei 16.2 [Asigurare] din Condițiile Generale devin aplicabile si Terțului susținător.
2. Antreprenorul și terțul/terții susținător/susținători au obligația de a răspunde în mod solidar pentru executarea contractului de achiziție publică.
3. Beneficiarul va urmări orice pretenție la daune pe care Antreprenorul ar putea sa o aibă împotriva terțului susținător pentru nerespectarea obligațiilor asumate prin angajamentul ferm de susținere. Terțul susținător răspunde pentru prejudiciile cauzate Beneficiarului ca urmare a nerespectării obligațiilor prevăzute in angajamentul ferm de susținere, acesta din urma având posibilitatea de acțiune directa împotriva terțului susținător.
4. In cazul in care Antreprenorul se afla in imposibilitatea derulării contractului si Beneficiarul solicita terțului susținător îndeplinirea obligațiilor contractuale asumate de către Antreprenor, iar terțul susținător nu si le îndeplinește, atunci orice pretenție la daune pe care Antreprenorul o va avea împotriva terțului susținător pentru nerespectarea obligațiilor asumate prin angajamentul ferm de susținere va fi cesionata de către Antreprenor către Beneficiar cu titlu de garanție.
5. În cazul în care terțul/terții susținător/susținători nu își îndeplinește/îndeplinesc obligațiile prevăzute in  
   angajamentul de susținere acordat Antreprenorului, Beneficiarul are dreptul de a solicita direct de la  
   aceștia, despăgubiri reprezentând contravaloarea obligațiilor asumate. Terțul susținător va despăgubi  
   Beneficiarul pentru orice daune, pierderi si cheltuieli suportate de Beneficiar in cazul in care terțul  
   susținător nu respecta obligațiile asumate prin angajamentul ferm sau îndeplinește aceste obligații in mod  
   defectuos.

5.8. In cazul în care Antreprenorul este o asociere alcătuită din două sau mai multe persoane, iar una sau  
mai multe persoane se afla in imposibilitatea derulării contractului, asociatul/asociații rămas/rămași vor  
îndeplini in mod solidar obligațiile ramase de executat, in măsura in care acesta/aceștia declara si  
demonstrează ca are/au posibilitatea derulării in condițiile optime a prezentului contract.  
Prezentul articol se aplica in baza prevederilor art. 4 din Hotărârea nr. 1/2018 pentru aprobarea condițiilor  
generale si specifice pentru anumite categorii de contracte de achiziție aferente obiectivelor de investiții  
finanțate din fonduri publice care reglementează caracterul prioritar al legislației in vigoare privind  
achizițiile publice asupra Condițiilor Contractuale.

5.9. Având in vedere faptul ca potrivit Raportului procedurii de atribuire nr :

1. Antreprenorul a fost desemnat ofertant câștigător in baza aplicării criteriului de atribuire prevăzut in Documentația de Atribuire: oferta cea mai avantajoasa din punct de vedere economic – cel mai bun raport calitate – preț (....% propunere financiara si ....% propunere tehnica) utilizându-se in acest sens un algoritm de punctare a fiecărui factor de evaluare așa cum a fost prevăzut in Documentația de Atribuire,
2. Antreprenorul a fost desemnat ofertant câștigător in următoarele condiții: (se vor completa

la semnarea Contractului: factorii de evaluare, punctajele aferente fiecărui factor obținute conform

Raportului procedurii de atribuire nr , Anexa/Anexele la Contract in care sunt incluse

elementele care au stat la baza obținerii punctajelor),

pentru a nu altera rezultatul procedurii de atribuire aferente prezentului Contract, eventuala modificare a elementelor mai sus menționate pe parcursul derulării contractului nu va conduce la obținerea unui punctaj inferior celui precizat in contract si in Raportul procedurii de atribuire. In cazul in care pentru obținerea punctajului specificat in Raportul procedurii de atribuire Antreprenorul a ofertat anumite perioade de timp, aceste perioade nu vor putea fi diminuate.

5.10. Pe parcursul derulării contractului, in situația in care se utilizează rezervele de implementare incluse in Propunerea Financiara, părțile se obliga sa respecte prevederile Metodologiei de utilizare a rezervelor de implementare, după cum urmează:

1. Baza legala : Art. XI din OUG nr. 83/2016 privind unele măsuri de eficientizare a implementării  
   proiectelor de infrastructură de transport, unele măsuri în domeniul transporturilor, precum şi  
   pentru modificarea şi completarea unor acte normative

Art. XI

1. Pentru categoriile de cheltuieli aferente obiectivelor de investiții în domeniul infrastructurii publice de  
   transport finanțate din fonduri structurale, referitoare la cheltuielile privind protecția mediului,  
   cheltuielile privind relocările de utilități, cheltuielile privind descărcarea de sarcini arheologice, precum  
   și alte categorii de cheltuieli asemenea, care sunt independente de voința beneficiarului sau a  
   executantului de lucrări sau care nu pot fi prevăzute cu exactitate la data organizării procedurii legale de achiziție publică, dar care devin strict necesare pentru implementarea proiectelor de infrastructură de  
   transport de interes național strategic, beneficiarii pot include, odată cu inițierea procedurilor de achiziție  
   publică, rezerve de implementare a proiectelor, care fac parte din investiția de bază, exprimate în procente  
   din valoarea estimată a cheltuielilor pentru investiția de bază sau în sume fixe, dacă este cazul, din care  
   urmează a fi finanțate aceste categorii de cheltuieli.
2. Rezervele de implementare a proiectelor sunt evidențiate distinct de către autoritatea contractantă în documentația de atribuire a lucrărilor ca articole generale sau sub orice altă formă considerată de către beneficiar în conformitate cu prevederile legale în vigoare și fac parte din valoarea estimată a contractului.
3. Utilizarea rezervelor de implementare a proiectelor de către executanții de lucrări/prestatorii de servicii se face pe baza unei metodologii aprobate de beneficiar cu avizul prealabil al Ministerului Transporturilor în calitate de ordonator principal de credite și cu respectarea principiilor de transparență și eficiență a utilizării fondurilor. Metodologia de utilizare a rezervelor de implementare a proiectelor face parte din documentația de achiziție publică, ce se comunică ofertanților odată cu organizarea procedurii de achiziție publică.

(4) Lista categoriilor de cheltuieli care se finanțează din rezervele de implementare a proiectelor, precum  
și sumele alocate fiecărei categorii de cheltuieli se evidențiază distinct în documentația de atribuire a  
lucrărilor odată cu inițierea procedurilor de achiziție publică.

(5) Utilizarea mecanismului rezervelor de implementare a proiectelor se poate face numai pentru  
contractele de execuție lucrări/prestare de servicii, dacă aceste sume sunt prevăzute distinct în contractele  
legal încheiate.

II. Domeniul de aplicare:

Se aplică pentru contractul de proiectare și execuție „***Podeț pe DN 3 km 47+700, judetul Călărași***” in condițiile in care se îndeplinesc cumulativ următoarele:

1. contractul este aferent unui obiectiv de investiții in domeniul infrastructurii de transport;
2. iar obiectivul de investiții este finanțat din fonduri structurale.

III. Condițiile de aplicare (cumulative):

1. utilizarea rezervei este strict necesara pentru implementarea Contractului;
2. utilizarea rezervei este generata de cauze independente de voința Beneficiarului sau a Antreprenorului

sau

utilizarea rezervei este generata de cauze care nu au putut fi prevăzute cu exactitate la data organizării procedurii legale de achiziție publică.

IV. Lista categoriilor de cheltuieli care se finanțează din rezervele de implementare:

* cheltuieli privind achiziționarea de servicii de verificatori atestați
* cheltuielile privind protecția mediului,
* cheltuieli privind relocările de utilități,
* cheltuieli privind descărcarea de sarcini arheologice,
* alte categorii de cheltuieli, după cum urmează:

1. cheltuieli care rezultă din necesitatea efectuării unor servicii de cadastru și evaluare din  
   cauza apariției exproprierilor suplimentare față de coridorul pus la dispoziție de Beneficiar;
2. cheltuieli care rezultă din necesitatea efectuării unor studii suplimentare (ex: studii  
   geotehnice);
3. cheltuieli care rezultă din necesitatea elaborării unor documentații tehnice solicitate de  
   diverse instituții/ autorități/ entități pentru obținerea avizelor/ acordurilor/ autorizațiilor;
4. cheltuieli care rezultă din implementarea solicitărilor provenite de la diverse instituții/  
   autorități/ entități care au atribuții în legătură cu obiectivul de investiție (ca de exemplu:  
   Ministere, JASPERS, Autorități/ Instituții centrale și/sau locale, Verificatori atestați,  
   organisme de control, etc.);
5. cheltuieli care rezultă din necesitatea efectuării unor expertize tehnice;
6. cheltuieli care rezultă din recomandările/ observațiile/ condițiile formulate în cadrul CTE  
   Siguranța Circulației al CNAIR SA de către Poliția Română la avizarea Proiectului Tehnic  
   de Execuție (ex.: Iluminat, ITS, borduri, marcaje, elemente de siguranța circulației,  
   semnalizare rutieră, indicatoare rutiere, parapete, reconfigurări de lucrări pentru a se asigura  
   siguranța circulației, alte elemente de siguranță a drumului, amenajări intersecții/ sensuri  
   giratorii/ noduri, etc.), excepție făcând erorile de proiectare;
7. cheltuieli care rezultă din modificări necesar a fi efectuate pentru adaptarea Proiectului  
   Tehnic de Execuție la realitatea din teren, inclusiv schimbări de soluții tehnice punctuale;
8. cheltuieli care rezultă din necesitatea mutării/ strămutării unor obiecte aflate în/pe subsol/sol  
   (altele decât utilități, de exemplu: cimitire, depozite, sonde, etc);
9. cheltuieli care rezultă din necesitatea efectuării unor accese la proprietăți suplimentare  
   datorită situației existente în teren ulterior semnării contractului;
10. cheltuieli care rezultă din necesitatea implementării recomandărilor/ observațiilor/ condițiilor stabilite de către Autoritatea Rutieră Română în auditurile/ studiile efectuate cu privire la Siguranța rutieră, excepție făcând erorile de proiectare;
11. cheltuieli care rezultă din modificări ale terenului, rețelei hidrografice supraterane și subterane necunoscute la data elaborării proiectului (ex. terenuri care au devenit mlăștinoase, ape/ torenți care și-au schimbat cursul, etc.);
12. cheltuieli care rezultă din implementarea unor modificări legislative sau de Norme tehnice/ Normative/ Standarde/ STAS-uri pe parcursul derulării contractului;
13. cheltuieli care rezultă din modificări ale cotelor, pozițiilor și/sau dimensiunilor unor lucrări ca urmare a situației din teren.

Note:

Nota 1: Categoriile de cheltuieli care se finanțează din rezervele de implementare sunt numai cele incluse în Lista categoriilor de cheltuieli care se finanțează din rezervele de implementare ce este parte integrantă din documentația de atribuire. Sumele aferente acestor categorii de cheltuieli sunt cele publicate de Autoritatea Contractantă prin documentația de atribuire, iar valoarea totală a acestora este de 8.000,00 lei fără TVA. Este permisă realizarea de compensări/ relocări între categoriile de cheltuieli ce compun rezervele de implementare, cu îndeplinirea următoarelor condiții:

* să se demonstreze că aceasta este necesară și oportună,
* să se demonstreze că aceasta nu va afecta negativ derularea contractului,
* valoarea totală a tuturor categoriilor de cheltuieli ce sunt finanțate din rezervele de implementare nu depășește valoarea totală a rezervelor de implementare publicată de Autoritatea Contractantă în documentația de atribuire.

Nota 2: Modificările contractului care necesita cheltuieli care se pot încadra in categoriile de din lista de mai sus, reprezintă modificări nesubstanțiale sau reprezintă o aplicare mecanica a clauzelor contractuale.

Nota 3: Rezervele de implementare aferente categoriilor de cheltuieli mai sus menționate se utilizează numai in cazul in care se îndeplinesc in mod cumulativ condițiile prevăzute la capitolul II si respectiv III al prezentei clauze.

V. Condiții de utilizare a rezervelor de implementare [Metodologia]:

1. Respectarea principiilor de transparenta si eficienta a utilizării fondurilor de către Antreprenor:

Nota: Utilizarea sumelor aferente rezervelor de implementare se face numai cu condiția respectării principiilor de transparență și eficiență a utilizării fondurilor.

Pentru a se demonstra utilizarea in condiții de transparenta si eficienta a fondurilor aferente rezervelor de implementare, Beneficiarul va solicita Antreprenorului ca in cazul in care nu exista preturi identice/ similare in cadrul contractului si daca utilizează terți sau produse/ servicii/ lucrări realizate de terți, sa facă dovada ca a obținut in mod transparent cel mai bun preț pentru acestea [va publica pe web-site-ul propriu si/sau in presa anunțurile de achiziționarea produselor/serviciilor/lucrărilor si va prezenta trei oferte de preț (excepție făcând situațiile in care exista un număr foarte redus de operatori economici activi pe piața la momentul respectiv in domeniul vizat sau produsele/ serviciile/ lucrările sunt furnizate/ prestate/ executate de instituții ale statului/administrații/autorități publice) din care sa rezulte ca a utilizat criteriul „prețul cel mai scăzut”].

B: Verificarea prevederilor contractuale si a motivelor pentru care este necesara utilizarea rezervelor de implementare.

1. Nu se vor utiliza rezervele de implementare pentru sarcinile/obligațiile/riscurile Antreprenorului prevăzute in contract.
2. Nu se vor utiliza rezervele de implementare pentru cheltuieli ce rezulta din erori de prestare/proiectare/execuție sau din alte motive ce țin de culpa Antreprenorului.

C. Utilizarea sumelor aferente rezervelor de implementare in cadrul Contractului se face numai cu parcurgerea următorului proces administrativ:

1. Prezentarea de către Antreprenor către Supervizor si către Beneficiar a unei solicitări spre  
   verificare si aprobare in care se vor detalia:

* lucrarea/serviciul pentru care se solicita utilizarea rezervei de implementare;
* modul de îndeplinire a condițiilor specificate la capitolele II; III; IV din prezentul articol;
* valoarea, determinata conform mecanismului contractual sau, in cazul in care acesta nu se poate aplica, pe baza preturilor rezultate din prezentarea a minim trei oferte de preturi existente in piață la data efectuării solicitării, preturi obținute de Antreprenor in conformitate cu punctul V.A de mai sus;

• timpul necesar pentru realizarea lucrărilor/serviciilor (se va menționa numai daca este cazul);

Nota 1: Lucrările/serviciile finanțate din rezervele de implementare nu pot face obiectul unor revendicări, litigii, dispute, arbitraje, sau alte asemenea, din partea Antreprenorului, ulterior utilizării rezervelor de implementare.

Nota 2: Lucrările/ serviciile finanțate din rezervele de implementare nu fac obiectul unor actualizări/ indexări/ ajustări ale preturilor.

1. Obținerea de către Antreprenor a aprobării scrise a Supervizorului, daca utilizarea rezervei nu a  
   fost o inițiativă a Supervizorului.

Pentru obținerea aprobării scrise din partea Supervizorului, Antreprenorul are obligația de a transmite toate documentele (tehnice si/sau financiare).

Supervizorul analizează propunerea Antreprenorului, iar daca sunt îndeplinite condițiile de utilizare a rezervelor de implementare o va aproba, iar in conținutul aprobării va evidenția daca cheltuielile aferente evenimentului respectiv se încadrează in Lista categoriilor de cheltuieli care se finanțează din rezervele de implementare.

1. Aprobarea necesitații utilizării rezervelor de implementare de către Beneficiar.

Pe baza documentelor transmise de Antreprenor si in baza aprobării Supervizorului, Beneficiarul va analiza situația, si daca sunt îndeplinite condițiile din prezenta metodologie, va elabora un Raport de necesitate si oportunitate privind utilizarea rezervelor de implementare, întocmit de direcția derulatoare a contractului si aprobat de Reprezentatul legal al C.N.A.I.R. S.A.

Beneficiarul va comunica Antreprenorului si Supervizorului posibilitatea utilizării rezervelor de implementare pentru situația respectiva.

4. Aprobarea de către Beneficiar si Supervizor (după finalizarea etapei C3) a unui Ordin Administrativ de Modificare pentru utilizarea rezervelor (OAM REZ nr ) care sa conțină cel puțin următoarele:

a) identificare

descrierea lucrarea/serviciul pentru care se aproba utilizarea rezervei de implementare

1. oportunitatea si necesitatea

necesitatea si oportunitatea utilizării rezervei de implementare (in baza raportului menționat in capitolul V.C punctul 3)

1. îndeplinirea condițiilor de utilizare a rezervei de implementare

* modul de îndeplinire a condițiilor specificate la capitolele II; III; IV si respectiv V.A din prezentul articol;
* existenta aprobării Supervizorului precum si valoarea aprobata de către Supervizor.
* identificarea numărului, categoriei si valorii rezervelor de implementare menționate in contract, care urmează a fi utilizata precum si documentarea existentei rezervelor in cadrul contractului (se anexează de exemplu copii ale documentelor unde este menționată rezerva de implementare, categoria acesteia, articolul din contract unde este prevăzut acest aspect, etc.)

1. valoarea

* valoarea determinata conform capitolului V.C punctul 1. Trebuie sa existe documente justificative/suport care sa fundamenteze acest calcul;
* valoarea aferenta rezervei de implementare din cadrul contractului solicitata a se utiliza;
* valoarea aferenta rezervei de implementare din cadrul contractului aprobata de Beneficiar;
* valoarea aferenta rezervelor de implementare din cadrul contractului utilizata pana la data OAM REZ curent;
* valoarea aferenta rezervelor de implementare din cadrul contractului rămasă neutilizata la data

OAM REZ curent;

> eventualele compensări/relocări intre categoriile de cheltuieli ce compun rezervele de implementare existente si neconsumate (numai in cazul in care: i) exista mai multe categorii de cheltuieli ce compun rezervele de implementare; si ii) valoarea unei categorii de cheltuieli din rezervele de implementare nu este suficienta, in timp ce pentru alta categorie de cheltuiala din rezervele de implementare exista excedent). In condițiile in care se efectuează compensări/relocări este necesara demonstrarea îndeplinirii condițiilor menționate la capitolul IV – Nota 1 din prezentul articol.

e) timpul necesar pentru realizarea lucrărilor/serviciilor

Durata de realizare a lucrărilor/serviciilor pentru care se utilizează rezervele de implementare.

1. documente justificative

Se vor anexa documente justificative/suport care sa documenteze Ordinul Administrativ de Modificare, conform celor menționate mai sus.

D. Evidențierea separata in Certificatele de plata / Certificatul final de Plata a sumelor aprobate de  
Beneficiar din rezervele de implementare. Nu se va aplica indexarea/ actualizarea/ ajustarea  
preturilor pentru categoriile de lucrări/ servicii finanțate din rezervele de implementare.

E. Depunerea/Prezentarea de documente justificative pentru sumele solicitate a fi plătite din  
categoria rezervelor de implementare (ex. Situații de Lucrări sau alte documente din care sa rezulte  
sumele respective).

1. Părțile au obligația de a respecta prevederile menționate în cadrul Instrucțiunilor/Circulare/Ordinelor emise de către Autoritatea de Management. Prezentul articol se aplica in conformitate cu art. 4 din Hotărârea nr. 1/2018 pentru aprobarea condițiilor generale si specifice pentru anumite categorii de contracte de achiziție aferente obiectivelor de investiții finanțate din fonduri publice care reglementează caracterul prioritar al legislației in vigoare incidente asupra Condițiilor Contractuale.

5.12. În situația în care prevederile prezentului Contract de proiectare si execuție intră în contradicție cu prevederile Legii nr. 98/2016 privind achizițiile publice, cu modificările si completările ulterioare, inclusiv normele de aplicare ale acesteia aprobate prin HG nr. 395/2016, cu modificările si completările ulterioare, se vor aplica prevederile Legii nr. 98/2016 privind achizițiile publice, cu modificările si completările ulterioare, si ale HG nr. 395/2016, cu modificările si completările ulterioare.

1. Orice Act Adițional semnat la prezentul contract nu poate fi încheiat retroactiv si nu va produce efecte retroactive.
2. Prezentul Contract își produce efectele începând cu data semnării sale de către ultima parte.

Redactat în limba română în 3 (trei) exemplare originale, din care 2 (două) exemplare originale pentru Beneficiar/ Autoritatea Contractantă şi 1 (un) exemplar original pentru Antreprenor.

|  |  |
| --- | --- |
| ***Pentru Beneficiar/ Autoritatea Contractantă,***  **COMPANIA NAȚIONALĂ DE ADMINISTRARE A INFRASTRUCTURII RUTIERE S.A. prin DRDP-CONSTANȚA** | ***Pentru Antreprenor,*** |
| Nume: | Nume: |
| Semnatura: | Semnatura: |
| Data | Data |
|  |  |